Aziz Abdullayev. Aziz Refatovich Abdullayev (ukraincha: "Azіz Refatovich Abdullaєv"; 1953-yil 20-iyulda tugʻilgan, Jizzax, Samarqand viloyati) — ukrainalik qrim-tatar siyosatchisi. Qrim Avtonom Respublikasi Vazirlar Kengashi raisining birinchi o‘rinbosari — Respublika mintaqaviy rivojlanish va uy-joy kommunal xo‘jaligi vaziri. Biografiya. Abdullayev Aziz 1953-yil 20-iyulda Jizzax (hozirgi O‘zbekiston) shahrida tugʻilgan. 1980-yilda Toshkent avtomobil yoʻllari institutini tamomlab, temir yoʻl muhandisi mutaxassisligini olgan. 1974-1986-yillarda Jizzax shahridagi qurilish materiallari ishlab chiqaruvchi korxonalarida faoliyat ko‘rsatgan. Xususan, silikat zavodi direktori, 1-sonli qurilish materiallari zavodi bosh muhandisi va direktori lavozimlarida ishlagan; 1990-1995-yillarda Oʻzbekiston Oliy Kengashi deputati etib saylangan. 1996-2002-yillarda Davlat mulk jamg‘armasi raisining o‘rinbosari; 2002-yilda sanoat vazirining birinchi o‘rinbosari; 2002-2005-yillarda sanoat, transport va kommunikatsiyalar vaziri; 2005-yilda — Qrim Avtonom Respublikasi sanoat siyosati, transport, aloqa va yoqilg‘i-energetika kompleksi vaziri lavozimida ishlagan. 2005-2006-yillarda — Qrim Avtonom Respublikasi Vazirlar Kengashi raisining o‘rinbosari, 2006-yildan 2010-yilgacha — birinchi o‘rinbosari bo‘lgan. Aziz Refatovich Abdullayev Qrim Avtonom Respublikasi Oliy Kengashi aʼzosi (2002-2010-yillarda) hamdir. Shuningdek, Abdullayev 2010-yilning mart oyidan 2014-yilning fevral oyigacha — Qrim Avtonom Respublikasi Vazirlar Kengashi Raisining o‘rinbosari; 2011-yil fevral-mart oylarida — Ijtimoiy siyosat vaziri; 2011-yining mart oyidan noyabr oyigacha — Qrim Avtonom Respublikasining mintaqaviy rivojlanish va uy-joy-kommunal xo‘jaligi vaziri sifatida faoliyat ko‘rsatgan.